section_heading: Izazovna vremena
paragraph_text: Ispadanje je značilo da se klupska uprava mora u potpunosti preustrojiti, što se i napravilo. Čelni odbor je dao ostavke, a NAC je kao zadaću postavilo vratiti se nazad u najviši natjecateljski razred unutar jedne godine. NAC je uspio u tome te je već iduće sezone bio povratnikom u najvišem natjecateljskom razredu, a godinu poslije je došao do završnice nizozemskog kupa, u kojoj su izgubili od Ajaxa. Iako je izgubio, klubu se dopustilo sudjelovati u Kupu UEFA. Došao je do drugog kruga, nakon što su izbacili maltešku Florianu. U drugom krugu ih je izbacio velški predstavnik Cardiff City. U godinama što su uslijedile se je NAC morao žilavo boriti radi opstanka u najvišem natjecateljskom razredu. Ipak, 31. svibnja 1973. godine je došao još jedan blistavi trenutak NAC-ove povijesti. Opet se došlo do završnice u kojoj su ovog puta igrali protiv nijmegenskog NEC-a. NAC je pobijedio u utakmici pred 25 tisuća gledatelja iz Brede s 0:2. Ova pobjeda je NAC-u omogućila sudjelovati u Kupu pobjednika kupova iduće sezone. U tom su natjecanje ispali od kasnijeg pobjednika, istočnonjemačkog predstavnika Magdeburga.